ΚΑΝΟΝΙΣΜΟΣ (ΕΚ) αριθ. 1549/94 ΤΗΣ ΕΠΙΤΡΟΠΗΣ της 30ής Ιουνίου 1994 για την τροποποίηση των κανονισμών (ΕΟΚ) αριθ. 388/92, (ΕΟΚ) αριθ. 1727/92 και (ΕΟΚ) αριθ. 1728/92 περί λεπτομερών κανόνων εφαρμογής του ειδικού καθεστώτος εφοδιασμού σε προϊόντα σιτηρών των γαλλικών υπερποντίων διαμερισμάτων, των Αζορών, της Μαδέρας και των Καναρίων Νήσων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3763/91 του Συμβουλίου της 16ης Δεκεμβρίου 1991 για ειδικά μέτρα που αφορούν ορισμένα γεωργικά προϊόντα στα γαλλικά υπερπόντια διαμερίσματα (1), όπως τροποποιήθηκε από τον κανονισμό (ΕΟΚ) αριθ. 3714/92 της Επιτροπής (2), και ιδίως το άρθρο 2 παράγραφος 6,

τον κανονισμό (ΕΟΚ) αριθ. 1600/92 του Συμβουλίου της 15ης Ιουνίου 1992 για ειδικά μέτρα υπέρ των Αζορών, της Μαδέρας όσον αφορά ορισμένα γεωργικά προϊόντα (3), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (4), και ιδίως το άρθρο 10,

τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (5), όπως τροποποιήθηκε τελευταία από τον κανονισμό (ΕΟΚ) αριθ. 1974/93, και ιδίως το άρθρο 3 παράγραφος 4,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (6), όπως τροποποιήθηκε από τον κανονισμό (ΕΟΚ) αριθ. 2193/93 της Επιτροπής (7), και ιδίως το άρθρο 26 παράγραφος 3,

Εκτιμώντας:

ότι, στο άρθρο 6 του κανονισμού (ΕΟΚ) αριθ. 388/92 της Επιτροπής (8), όπως τροποποιήθηκε τελευταία από τον κανονισμό (ΕΟΚ) αριθ. 329/94 (9), του κανονισμού (ΕΟΚ) αριθ. 1727/92 της Επιτροπής (10), όπως τροποποιήθηκε τελευταία από τον κανονισμό (ΕΟΚ) αριθ. 1079/94 (11), και του κανονισμού (ΕΟΚ) αριθ. 1728/92 της Επιτροπής (12), όπως τροποποιήθηκε τελευταία από τον κανονισμό (ΕΟΚ) αριθ. 1157/94 (13), έχει προβλεφθεί να προσαρμόζεται η ενίσχυση που χορηγείται συναρτήσει της διαφοράς που υπάρχει στην τιμή κατωφλίου του σιτηρού ή του εν λόγω προϊόντος σιτηρού μεταξύ του μηνός της αιτήσεως του πιστοποιητικού της ενισχύσεως και εκείνου κατά το οποίο πραγματοποιείται η καταχώρηση επί του πιστοποιητικού- ότι η καταχώρηση επί του πιστοποιητικού γίνεται σύμφωνα με το άρθρο 3 παράγραφος 6 του κανονισμού (ΕΟΚ) αριθ. 131/92 της Επιτροπής (14), όπως τροποποιήθηκε από τον κανονισμό (ΕΟΚ) αριθ. 2596/93 (15), όσον αφορά τα γαλλικά υπερπόντια διαμερίσματα (ΓΥΔ), σύμφωνα με το άρθρο 4 παράγραφος 7 του κανονισμού (ΕΟΚ) αριθ. 1695/92 της Επιτροπής (16), όπως τροποποιήθηκε από τον κανονισμό (ΕΟΚ) αριθ. 2596/93, και σύμφωνα με τον κανονισμό (ΕΟΚ) αριθ. 1696/92 της Επιτροπής (17), όπως τροποποιήθηκε τελευταία από τον κανονισμό (ΕΟΚ) αριθ. 2596/93, όσον αφορά τις Αζόρες και τη Μαδέρα-

ότι η καταχώρηση αυτή στο πιστοποιητικό "Ενίσχυσης" γίνεται στον τόπο προορισμού από τις αρμόδιες αρχές μετά από υποβολή των προϊόντων στα οποία αναφέρεται-

ότι σημειώθηκε σημαντική πτώση των κοινών τιμών από την περίοδο 1994/95- ότι, λόγω της προθεσμίας μεταφοράς, που είναι αναγκαία για να φθάσουν τόσο από τα ΓΥΔ όσο από τις Αζόρες, τη Μαδέρα και τις Καναρίους Νήσους στην αρχή του ηπειρωτικού μέρους της Κοινότητας, φαίνεται ότι η προσαρμογή αυτή είναι χαρακτήρα από τον οποίο τιμωρούνται οι εμπορευόμενοι οι οποίοι έχουν αναλάβει υποχρεώσεις παραδόσεως κατά τη στιγμή της αλλαγής της περιόδου εμπορίας- ότι επείγει, συνεπώς, να υπάρξει παρέκκλιση από τις διατάξεις αυτές για να διευκολυνθεί το πέρασμα από την περίοδο 1993/94 στην περίοδο 1994/95-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η προσαρμογή που προβλέπεται στο άρθρο 6 των κανονισμών (ΕΟΚ) αριθ. 388/92, (ΕΟΚ) αριθ. 1727/92 και (ΕΟΚ) αριθ. 1728/92 δεν εφαρμόζεται όταν ο εμπορευόμενος προσκομίζει την απόδειξη προς ικανοποίηση των αρμοδίων αρχών της περιοχής προορισμού, ότι τα σιτηρά και τα προϊόντα σιτηρών, εκτός από τον αραβόσιτο και το σόργο που υποβάλλονται για καταχώρηση στο πιστοποιητικό ενισχύσεως έχουν αποσταλεί πριν από την 1η Ιουλίου 1994 και στην περίπτωση του αραβοσίτου και του σόργου, πριν από την 1η Οκτωβρίου 1994.

Η απόδειξη αυτή επιφέρεται με τη φορτωτική, ή άλλο έγγραφο μεταφοράς που παρουσιάζει ικανοποιητικές εγγυήσεις, δεόντως εκδοθέν τη στιγμή της αποστολής.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιουνίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 356 της 24. 12. 1991, σ. 1.

(2) ΕΕ αριθ. L 378 της 23. 12. 1992, σ. 23.

(3) ΕΕ αριθ. L 173 της 27. 6. 1992, σ. 1.

(4) ΕΕ αριθ. L 180 της 23. 7. 1993, σ. 26.

(5) ΕΕ αριθ. L 173 της 27. 6. 1992, σ. 13.

(6) ΕΕ αριθ. L 181 της 1. 7. 1992, σ. 21.

(7) ΕΕ αριθ. L 196 της 5. 8. 1993, σ. 22.

(8) ΕΕ αριθ. L 43 της 19. 2. 1992, σ. 16.

(9) ΕΕ αριθ. L 42 της 15. 2. 1994, σ. 3.

(10) ΕΕ αριθ. L 179 της 1. 7. 1992, σ. 101.

(11) ΕΕ αριθ. L 120 της 11. 5. 1994, σ. 1.

(12) ΕΕ αριθ. L 179 της 1. 7. 1992, σ. 104.

(13) ΕΕ αριθ. L 130 της 21. 5. 1994, σ. 9.

(14) ΕΕ αριθ. L 15 της 22. 1. 1992, σ. 13.

(15) ΕΕ αριθ. L 238 της 23. 9. 1993, σ. 24.

(16) ΕΕ αριθ. L 179 της 1. 7. 1992, σ. 1.

(17) ΕΕ αριθ. L 179 της 1. 7. 1992, σ. 6.